**J e l e n t é s**

Balatonhenye Község Önkormányzata Képviselő-testületének
2023. május 22-i nyilvános ülésére

Tárgy: Jelentés a lejárt határidejű képviselő-testületi határozatok végrehajtásáról.Előterjesztő: Kulin Miklós György polgármester

A Képviselő-testület lejárt határidejű határozatainak végrehajtásáról az alábbiakban számolok be:

**8/2023. (II. 23.) HATÁROZATA**

***a településterv véleményezési tervdokumentációjának elfogadásáról***

Balatonhenye Község Önkormányzatának Képviselő-testülete az előterjesztésben szereplő munkarészeket megismerte, az abban foglaltakat részletesen megtárgyalta. A bemutatott anyaggal előzetesen egyetért, azt véleményezésre alkalmasnak tartja, ezért felkéri a tervezőt a további szükséges munkarészek elkészítésére, véglegesítésére.

Felhatalmazza a polgármestert a fentiek szerint elkészített véleményezési tervdokumentáció 419/2021. (VII.15.) Korm. Rendelet szerinti véleményeztetés kezdeményezésére azzal, hogy ezt megelőzően kerüljön sor egyeztetésre a tervezővel.

Felelős: Kulin Miklós György polgármester

Határidő: folyamatos.

**2023. április 28-án lakossági fórum került megtartásra, a lakossági észrevételek jelen ülés keretében megtárgyalásra kerülnek**

**18/2023. (II. 23.) HATÁROZATA**

***Rákóczi Szövetség támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Rákóczi Szövetséget (Székhely: 1027 Budapest, Szász Károly u. 1.) (továbbiakban: Szövetség) egyszeri 10.000 Ft-tal, azaz Tízezer forinttal támogatja.

A támogatás kifizetése egy összegben utalással történik a Szövetség pénztára javára.

A támogatás célja: A határon túli magyar iskolaválasztást elősegítő Beiratkozási Program támogatása

A felhasználás határideje: 2023. december 31.

A Szövetség a támogatásról 2024. január 31.-ig köteles elszámolni.

A támogatási cél kormányzati funkciója: 011130 Önkormányzatok, önkormányzati hivatalok igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást a Szövetséggel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kulin Miklós György, polgármester

Határidő:

* a megállapodás megkötésére: 2023. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása megtörtént**

**19/2023. (II. 23.) HATÁROZATA**

 ***vendégház igénybevételéért fizetendő szállásdíj meghatározásáról***

Balatonhenye Község Önkormányzat Képviselő-testülete a Balatonhenye, Kossuth u. 54. szám alatti ingatlan egy részén kialakított szálláshelyeket idegenforgalmi célra hasznosítja, amelyre a következő szállásdíjat határozza meg 2023. évre vonatkozóan:

Napidíj:

2 ágyas szoba 2 fő részére 12.000,-Ft/éj, 4 ágyas szoba 4 fő részére 20.000,-Ft/éj

A megállapított árak az idegenforgalmi adót nem tartalmazzák.

Felelős: Kulin Miklós György polgármester

Határidő: azonnal

**Szállásdíj közzététele megtörtént**

**21/2023. (II. 23.) HATÁROZATA**

***ebrendészeti feladatok ellátásáról***

Balatonhenye Község Önkormányzatának Képviselő-testülete elfogadja az Olt-Alom Állatvédő Egyesület (8226 Alsóörs, Kisloki u. 1017. hrsz) által megküldött árajánlatot, valamint az előterjesztés szerinti tartalommal a szerződéstervezetben foglaltakat.

A Képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést 2023. március 1.- 2023. december 31-ig terjedő időszak vonatkozásában aláírja.

Felelős: Kulin Miklós György polgármester

Határidő: 2023. február 28.

**Feladatellátásra vonatkozó szerződés megkötésre került**

**22/2023. (II. 23.) HATÁROZATA**

 ***pszichiátriai- és szenvedélybetegek nappali ellátása biztosításáról
szóló együttműködési megállapodásról***

Balatonhenye Község Önkormányzata Képviselő-testülete a Tapolcai Szociális Alapszolgáltatási Intézményi Társulással (8300 Tapolca, Hősök tere 15.) a pszichiátriai – és szenvedélybetegek nappali ellátására együttműködési megállapodást köt.

Felhatalmazza a polgármestert az együttműködési megállapodás aláírására.

Felelős: Kulin Miklós György polgármester

Határidő: azonnal

**Együttműködési megállapodás aláírása megtörtént**

**23/2023. (II. 23.) HATÁROZATA**

***A falugondnoki szolgálat 2023. évi továbbképzési terve jóváhagyásáról***

Balatonhenye Község Önkormányzata Képviselőtestülete a falugondnok 2023. évi továbbképzési tervét a javaslat „B” pontja szerint jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Kulin Miklós György polgármester

Határidő: azonnal

**Falugondnok döntésről értesítve**

**25/2023. (II. 23.) HATÁROZATA**

***Közbeszerzési eljárás lefolytatásáról,
Közbeszerzési Szabályzat alkalmazásáról***

Balatonhenye Község Önkormányzata Képviselő-testülete elhatározza, hogy a Kultúrház felújításának befejezése érdekében „Balatonhenye Önkormányzata Kultúrház felújítása, bővítése II. ütem tárgyú építési beruházása” tárgyú feltételes közbeszerzési eljárást folytat le.

Balatonhenye Község Önkormányzata Képviselő-testülete elhatározza, hogy a 2012. évben alkotott, 16/2012. (V. 14.) képviselő-testületi határozattal jóváhagyott Közbeszerzési Szabályzata(a továbbiakban: Szabályzat)a közbeszerzésekről szóló 2015. évi CXLIII. törvénnyel (a továbbiakban: Kbt.) nem ellentétes rendelkezéseit alkalmazza a „Balatonhenye Önkormányzata Kultúrház felújítása, bővítése II. ütem tárgyú építési beruházása” tárgyú közbeszerzési eljárásban.

Ennek alapján felhatalmazza a polgármestert a Szabályzatban számára meghatározott feladatok, hatáskörök gyakorlására, így különösen a közbeszerzési eljárás előkészítéséről, megindításáról való döntés meghozatalára; a bíráló bizottsági tagok kijelölésére, az ajánlati felhívás, dokumentáció tervezetétnek jóváhagyására, azzal, hogy a piackutatási feltételekről, és az ajánlatadói alkalmassági feltételekről; valamint az értékelési és bírálati szempontokról a Képviselő-testület tagjai véleményt kívánnak nyilvánítani. E véleménynyilvánítás rövid úton e-mailen történik oly módon, hogy az érintett tárgykörökben a polgármester e-mailen tájékoztatja a Képviselő-testület tagjait, mely tájékoztatást követő 3 napos határidő áll a Képviselő-testület tagjai rendelkezésére véleményük e-mailen történő megküldésére azzal, hogy az e határidő alatt nem válaszoló képviselő véleménye elfogadónak tekintendő.

Felelős: Kulin Miklós György, polgármester

Határidő: a Kbt. rendelkezései szerint.

**Eljárás folyamatban**

**30/2023. (III. 13.) HATÁROZATA**

***Kővágóörsi Önkéntes Tűzoltó Egyesület támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 25.000 Ft-tal, azaz Huszonötezer forinttal támogatja, illetve engedélyezi, hogy az 50/2022. (V. 20.) határozattal megállapított támogatással is 2024. január 31.-ig számoljon el.

A támogatás kifizetése egy összegben utalással történik az Egyesület pénztára javára.

A támogatás célja: az Egyesület tevékenységéhez szükséges védőruházatok és eszközök biztosításának támogatása

A felhasználás határideje: 2023. december 31.

Az Egyesület a támogatásról 2024. január 31.-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenységek

 Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kulin Miklós György, polgármester

Határidő:

* a megállapodás megkötésére: 2023. április 30.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása megtörtént**

**31/2023. (III. 13.) HATÁROZATA**

***Köveskáli Önkéntes Tűzoltó Egyesület támogatásáról***

Balatonhenye Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Köveskáli Önkéntes Tűzoltó Egyesületet (Székhely: 8274 Köveskál, Fő u. 10.) (továbbiakban: Egyesület) egyszeri 25.000 Ft-tal, azaz Huszonötezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: az Egyesület működési kiadásainak támogatása

A felhasználás határideje: 2023. december 31.

Az Egyesület a támogatásról 2024. január 31.-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenységek

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Kulin Miklós György, polgármester

Határidő:

* a megállapodás megkötésére: 2023. április 30.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

 **Támogatási szerződés aláírása megtörtént**

**32/2023. (III. 13.) HATÁROZATA**

***A lakossági víz- és csatornaszolgáltatás támogatására pályázat benyújtásáról***

Balatonhenye Község Önkormányzatának képviselő-testülete a 2023. évi lakossági víz- és csatornaszolgáltatás támogatására pályázatot nyújt be a Magyar Államkincstár felé.

A képviselő-testület meghatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

**Felelős**: Kulin Miklós György polgármester

**Határidő**: 2023. március 20.

**Pályázat benyújtása megtörtént**

**33/2023. (III. 13.) HATÁROZATA**

***Víziközmű vagyon átadásáról***

1. Balatonhenye Község Önkormányzata Képviselő-testülete kinyilvánítja azon szándékát, miszerint az őt a 75. számú szennyvíz víziközmű-rendszert érintően terhelő víziközmű-szolgáltatás biztosítása vonatkozásában fennálló ellátási kötelezettségét átruházza a Magyar Államra.
2. Balatonhenye Község Önkormányzata Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és a víziközmű működtető eszközök,

- az átadással érintett 75. számú szennyvíz víziközmű-rendszer üzemeltetését szerződéses jogviszony alapján ellátó Bakonykarszt Zrt.-nél fennálló társasági részesedés (10.000 Ft névértékű részvény) ingyenes átruházásáról, valamint

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről szóló megállapodás tervezetét megismerte, annak tartalmával egyetért, ennek megfelelően felhatalmazza a polgármestert arra, hogy a jelen határozat 1. pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

1. Balatonhenye Község Önkormányzata Képviselő-testülete kinyilvánítja, hogy a jelen határozat 1. pontjában megjelölt cél megvalósítása érdekében a polgármesternek felhatalmazást ad a jelen határozat 2. pontjában megjelölt megállapodás nyomán a víziközmű vagyon, az azt működtető vagyon és a Bakonykarszt Zrt. víziközmű-szolgáltató társaságban fennálló társasági részesedés Magyar Állam részére történő átadására.

Felelős: Kulin Miklós György polgármester

Határidő: azonnal és folyamatos

**Bakonykarszt döntésről értesítve**

**41/2023. (IV. 24.) HATÁROZATA**

***A települési önkormányzatok szociális célú tűzifavásárláshoz kapcsolódó
támogatására pályázat benyújtásáról és a vállalt önerő összegéről***

Balatonhenye Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 12 erdei m³ mennyiségben kemény lombos tűzifára, melyhez a szükséges önerőt összesen 30.480 Ft (24.000 Ft+ Áfa) összegben biztosítja.

Balatonhenye Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Balatonhenye Község Önkormányzata Képviselő-testületének a 2023. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Balatonhenye Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Kulin Miklós György, polgármester

Határidő: 2023. április 28.

**Pályázat benyújtása megtörtént**

**Polgármesteri hatáskörben hozott döntések:**

* rendkívüli támogatás 2 kérelmező esetében 40.000-40.000 Ft, 1 kérelmező esetében 10.000 Ft összegben.

**Határozati javaslat:**

**BALATONHENYE KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2023. (V. 25.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2023. május 18.

 Kulin Miklós György
polgármester